BMW’s nye elmotor i produktion – giver bil med 800 kilometer rækkevidde

BMW har nu officielt skudt produktionen i gang af en helt ny generation elmotorer – og det sker i Østrig, hvor den traditionsrige Steyr-fabrik nu står som central kraft i mærkets elektriske fremtid. Den nye motor er udviklet til den kommende bilfamilie Neue Klasse, og det første resultat bliver BMW iX3 50 xDrive med op til 800 kilometers rækkevidde (WLTP).

Det lyder næsten som skæbnebestemt: Den nye elmotor bygger på en 800-volts arkitektur, og det betyder ikke bare hurtigere opladning, men også mere effektiv energiudnyttelse. Motorens kernekomponenter – rotor, stator, gearkasse og inverter – er alle redesignet og integreret på ny for at maksimere ydeevne og effektivitet.

Resultatet?

40 procent mindre energitab

20 procent lavere omkostninger

10 procent lavere vægt

20 procent højere samlet virkningsgrad

Ifølge Martin Kaufmann, BMW’s chef for global drivlinjeudvikling, har det direkte effekt på rækkevidden, der i iX3 50 xDrive nu sniger sig op mod 800 kilometer.

Den nye BMW-elmotor samles i Steyr (foto: BMW).

Den nye elmotor samles i Steyr, hvor to nye produktionslinjer er sat op specifikt til e-mobilitet. Motorhuset støbes i aluminium i BMW’s fabrik i Landshut og forarbejdes videre i Steyr, hvor også inverteren produceres i et nyt renrumsmiljø – en milepæl, der markerer BMW’s indtræden i egentlig elektrisk højteknologi.

Motorens modulære design betyder, at forskellige varianter kan bygges fleksibelt, hvilket giver stordriftsfordele og lavere omkostninger – både i udvikling og produktion.

En ny generation – og en ny retning

Med Neue Klasse og Gen6-motoren lægger BMW ikke bare op til længere rækkevidde og bedre effektivitet. Det handler også om en ny filosofi: Mere fleksibilitet, større teknologisk spændvidde og investering i lokal, europæisk produktion.

Når den nye iX3 50 xDrive rammer vejene, bliver det ikke bare en ny elbil fra BMW. Det bliver et rullende bevis på, hvordan 40 års erfaring med forbrændingsmotorer nu kan blive afsættet for en elektrisk fremtid.

LÆS MERE: BMW har startet produktion af mere effektive battericeller.

BMW’s nye elmotor i produktion – giver bil med 800 kilometer rækkevidde